**Beszámoló a GTK HK-ban végzett tevékenységről**

**Máthé Izabella**

Rendezvényszervező Csoport vezető

2015. február 23. – 2015. március 22.

Kari Diákjóléti Bizottságban végzett tevékenységek:

* Részt vettem a heti rendszerességű KDJB üléseken.
* heti rendszerességgel összegyűjtöttem a vasárnapi hírlevélbe a pályázatokat.
* Részt vettem a Szakmai Kari BME ösztöndíj előbírálásában.

Rendezvényszervező Csoporttal végzett tevékenységek:

* Heti rendszerességgel megtartottam az RCs ülést.
* Felügyeltem a Rollerben megtartott Music Generation Party Facebook eseményét.
* Az RCs-ben kiosztottam mindenkinek a saját feladatkörét, posztját. Erről mindenkinek írtam egy rövid összefoglalót határidőkkel, tevékenységekkel, és feladatokkal.
* Megszerveztem a jegyértékesítést a BME Together bulira.
* Megszerveztem az RCs hétvégét: összegyűjtöttem a témákat, amiről beszélni fogunk, illetve összeírtam a szükséges eszközöket, bevásárláshoz szükséges listákat.
* Részt vettem az Rcs-sekkel a Diák Sport Kör ülésén, mivel a Sport-és Egészségnapot a DSK és az RCs közösen szervezi.
* A Vegas Night bulival kapcsolatban egyeztettem a KVIK szervezőjével a témáról, nyereményjátékokról, marketing anyagokról, majd megcsináltam a buli facebook eseményét, és koordináltam az eseményhez való posztolást.
* A Végzős bál főszervezőjeként egyeztettem a tavalyi főszervezővel a hibákról, illetve arról, hogy mire szükséges figyelni. Felvettem a kapcsolatot az ötvössel a gyűrű és kitűző rendelés miatt, majd írtam egy cikket a honlapra a rendelés információiról. Gácsig Gergővel felkerestünk néhány helyszínt, egyeztettünk arról, hogy megvalósítható-e a Bál a helyszínen, majd a Duna Palotával további egyeztetésen vettünk részt, itt szó volt a hangtechnika megvalósításáról, a terem berendezéséről és az italakciókról is. Felvettem a kapcsolatot a Borkorzóval a borkóstoló megvalósításával kapcsolatban. A témaválasztás után összegyűjtöttem, hogy milyen információk szükségesek a marketing anyagokra, egyeztettünk a dekorációról, illetve felvettem a kapcsolatot a Fotó Körrel az eseményen való fotózás miatt, illetve a BSS-sel, a promóvideó elkészítése miatt.

Egyéb tevékenységek:

* Fogadóidőt tartottam a Q épületben lévő HK irodában.
* Részt vettem a koliszépítési akcióról szóló adhoc ülésen.